cyanic-selkie/wikianc huggingface dataset:
Αγιάν Χίρσι Άλι
Το Ισραήλ και οι Παλαιστίνιοι
''Όταν άρχισα να μιλάω στην Ολλανδία για τη διαφθορά της Παλαιστινιακής Αρχής και το ρόλο του Γιασέρ Αραφάτ στην τραγωδία της Παλαιστίνης, δεν είδα μεγάλη ανταπόκριση. Συχνά κάποιος μιλά σε ένα τοίχο. Πολλοί άνθρωποι απαντούν ότι το Ισραήλ πρέπει πρώτα να αποσυρθεί από τις περιοχές των Παλαιστινίων, και μετά όλα θα φτιάξουν για την Παλαιστίνη''.
Σχετικά με τον τρόπο που αντιλαμβάνονται το ζήτημα του Ισραήλ στην Ολλανδία: ''Η κρίση του Ολλανδικου σοσιαλισμού μπορεί να συνοψιστεί στη συμπεριφορά του απέναντι τόσο στο Ισλάμ όσο και στο Ισραήλ. Κρατάει το Ισραήλ σε πολύ υψηλά ηθικά στάνταρ. Οι Ισραηλινοί, όμως, θα τα καταφέρνουν πάντα καλά, καθώς αυτοί οι ίδιοι θέτουν πολύ υψηλά στάνταρντς για τις πράξεις τους. Τα στάνταρντς με τα οποία κρίνουν τους Παλαιστίνιους, βέβαια, είναι πολύ χαμηλά. Οι περισσότεροι εκτός περιοχής δεν κάνουν κανένα σχόλιο για τα προβλήματα που υπάρχουν στις περιοχές τους. Αυτό βοηθά τους Παλαιστίνιους να γίνουν ακόμα πιο διεφθαρμένοι από ότι ήδη είναι. Αυτοί που ζουν στις περιοχές δεν έχουν το δικαίωμα να πουν το παραμικρό για αυτό διότι ρισκάρουν να δολοφονηθούν από τους δικούς τους ανθρώπους''.
Προσωπική ζωή
Η Χίρσι Άλι είναι παντρεμένη με τον Βρετανό ιστορικό Νίαλ Φέργκιουσον. Ο γιος τους Thomas γεννήθηκε το Δεκέμβριο του 2011.
Αποδοχή
Η Χίρσι Άλι έχει προσελκύσει θαυμασμό αλλά και κριτική από αγγλόφωνους σχολιαστές. Ο Patt Morrison των Los Angeles Times αποκάλεσε τη Χίρσι Άλι μαχητής της ελευθερίας για το φεμινισμό η οποία έχει θέσει τη ζωή της σε κίνδυνο για να προστατεύσει τις γυναίκες από το φανατισμό του Ισλάμ. Ο Αμερικανός συγγραφέας και σεναριογράφος Roger L. Simon έχει εγκωμιάσει την υπεράσπιση των δικαιωμάτων των γυναικών από τη Χίρσι Άλι αποκαλώντας την μια από τις μεγαλύτερες θετικές φυσιογνωμίες των καιρών μας, μια μοντέρνα Ζαν ντ' Αρκ η οποία ξεπερνά την κανονική σε ηθική και είναι τουλάχιστον ισάξιά της στην τόλμη.
Η εγκλωβισμένη παρθένα: Μια διαχείρηση χειραφέτησης για τις γυναίκες και το Ισλάμ
Στην κριτική του, το 2006, για αυτή τη συλλογή των 17 δοκιμίων και άρθρων για το Ισλάμ από τη Χίρσι Άλι, ο Κρίστοφερ Χίτσενς επισήμανε τα 3 θέματά της: Πρώτον, η δική της χειραφέτηση από το φυλετισμό και την δεισιδαιμονία, δεύτερον, το έργο της ως μέλος του κοινοβουλίου ώστε να τραβήξει την προσοχή για εγκλήματα που διαπράττονται καθημερινά από Ισλαμιστές εγκληματίες στην Ευρώπη, και τρίτον, τη θλιβερή σιωπή ή κάτι ακόμα χειρότερο, από διαφορούς φεμινιστές και υποστηρικτές της πολυπολιτισμικότητας σχετικά με αυτή την κατάσταση.
Περιέγραψε την ακτιβίστρια ως μια " χαρισματική φιγούρα της Ολλανδικής πολιτικής " και κατέκρινε την Ολλανδική κυβέρνηση σχετικά με το πώς την προστάτευσε από τις Ισλαμικές απειλές μετά τη συνεργασία της με τον Theo Van Gogh στην ταινία μικρού μήκους Submission και τη δολοφονία του σκηνοθέτη.
Άπιστη (Infidel)
Η εφημερίδα Guardian συνοψίζει το Infidel: " Η ιστορία (της Χίρσι Άλι) είναι μια ιστορία εξορίας της ίδιας από τη φυλή της μέσω πολέμου, πείνας, προσυμφωνημένους γάμους, θρησκευτική αποστασία και τη σοκαριστική δολοφονία του συνεργάτη της, Theo Van Gogh, στους δρόμους του Άμστερνταμ. Αφηγούμενη με λυρισμό,πνεύμα,μεγάλη λύπη και μια τεράστια καρδιά,αυτή είναι μια από τις συναρπαστικότερες διηγήσεις περιπέτειας της εποχής της μαζικής μετανάστευσης ".
Ο William Grimes έγραψε στους New York Times: " Το έμμεσο, γεμάτο βία μονοπάτι που οδήγησε την κυρία Χίρσι Άλι από τη Σομαλία στην Ολλανδία είναι το αντικείμενο του " Βλάσφημου ", των γενναίων, συναρπαστικών και όμορφα γραμμένων απομνημονευμάτων της. Διηγούμενα με καθαρό, ενεργητικό ύφος, ανιχνεύει το γεωγραφικό ταξίδι της συγγραφέα από το Μογκαντίσου στη Σαουδική Αραβία, την Αιθιοπία και την Κένυα, και την απεγνωσμένη πτήση της στην Ολλανδία για να ξεφύγει από έναν προσυμφωνημένο γάμο. "
Νομάς : Από το Ισλάμ στην Αμερική : Ένα προσωπικό ταξίδι μέσω της σύγκρουσης των πολιτισμών
Η εφημερίδα The Guardian σχολίασε ότι ο Νομάς " περιγράφει ένα φυλετικό σύστημα το οποίο συνθλίβεται στις όχθες του μοντερνισμού ". Τα βιβλία αυτά επεκτείνουν τις προγενέστερες περιγραφές οι οποίες επικεντρώνονται στην " αξιοσημείωτη φυσιογνωμία της γιαγιάς της, η οποία γέννησε κόρες μόνη της στην έρημο και έκοψε μόνη της τον ομφάλιο λώρο, θύμωσε με τον εαυτό της που έκανε τόσα πολλά κορίτσια, επαναστάτησε εναντίον του άντρα της, κανόνισε τον ακρωτηριασμό των γεννητικών οργάνων των θηλυκών κοριτσιών της και εμφύτευσε σε αυτές μια ανελέητη θρησκεία η οποία μισεί τις γυναίκες. " " Η Χίρσι Άλι παρατηρεί ότι το δικό της νομαδικό ταξίδι έχει διασχίσει σύνορα τόσο πνευματικά όσο και γεωγραφικά. Στον Νομά, καλεί τις φωνές των προγόνων της σε απευθείας αντιμετώπιση με τις απαιτήσεις της για αναμόρφωση της Ισλαμικής θεολογίας. Το αποτέλεσμα είναι διεγερτικό ".
Η Χίρσι Άλι αποκαλεί το Νομά το προκλητικότερό της βιβλίο στο οποίο παροτρύνει τους Μουσουλμάνους να γίνουν Χριστιανοί. Αργότερα σταμάτησε να υποστηρίζει αυτή την άποψη. Αφού έζησε την Αραβική Άνοιξη, η Χίρσι Άλι πήρε επίσης πίσω την άποψη της ότι το Ισλάμ δε μπορεί να αναμορφωθεί.
Αιρετικός : Γιατί το Ισλάμ χρειάζεται αναμόρφωση τώρα
Η Susan Dominus των New York Times έγραψε : " Στον Αιρετικό, η Χίρσι Άλι παραλείπει την αυτοβιογραφία για το μεγαλύτερο μέρος για χάρη ενός εκτενούς επιχειρήματος. Αλλά έχει πρόβλημα στο να φτιάχνει τη θρησκευτική ιστορία όλων των άλλων - ακόμα και αυτή του Μωάμεθ, την οποία αφηγείται - ως δραματική όπως ακριβώς έκανε τη δική της. Και χάνει την εμπιστοσύνη του αναγνώστη με την υπερβολική ρητορική της. ... Προσπαθεί να προειδοποιήσει τους Αμερικάνους για την αφέλειά τους σχετικά με τις παραβατικές επιρροές του Ισλάμ, σημειώνοντας ότι αξιωματούχοι και δημοσιογράφοι, εκτός πολιτισμικής ευαισθησίας, μερικές φορές μειώνουν τη σημασία των δολοφονιών τιμής στη Δύση. "
Βραβεία
Τη χρονιά μετά τη δολοφονία του συνεργάτη της, Theo Van Gogh, η Χίρσι Άλι έλαβε 5 βραβεία για τον ακτιβισμό της.
Οργάνωση AHA Foundation
Η Χίρσι Άλι είναι η ιδρύτρια και πρόεδρος της οργάνωσης AHA Foundation, μια μη κερδοσκοπική οργάνωση για την προστασία των γυναικών και των κοριτσιών στις Η.Π.Α. εναντίον του πολιτικού Ισλάμ και των εθίμων που παραβιάζουν τους Αμερικανικούς νόμους και τις διεθνείς εθιμοτυπίες. Μέσω της οργάνωσης AHA Foundation, οι εκστρατείες της Χίρσι Άλι εναντίον στην άρνηση μόρφωσης των κοριτσιών, στον ακρωτηριασμό των γυναικείων γεννητικών οργάνων, των συμφωνημένων γάμων, της βίας και των δολοφονιών τιμής, και της απόκρυψης πληροφοριών σχετικά με τα εγκλήματα μέσω της κακομεταχείρησης και λάθος ερμηνείας των δικαιωμάτων στη θρησκεία και την ελευθερία του λόγου στις Η.Π.Α. και τη Δύση.
Εξωτερικοί σύνδεσμοι
Κατηγορία:Αμερικανοί ακτιβιστές Κατηγορία:Ολλανδοί ακτιβιστές Κατηγορία:Σομαλοί ακτιβιστές Κατηγορία:Αμερικανοί πολιτικοί Κατηγορία:Σομαλοί πολιτικοί Κατηγορία:Ολλανδοί πολιτικοί Κατηγορία:Αμερικανοί συγγραφείς Κατηγορία:Σομαλοί συγγραφείς Κατηγορία:Ολλανδοί συγγραφείς Κατηγορία:Αθεϊστές Κατηγορία:Ακτιβιστές κατά του ακρωτηριασμού των γυναικείων γεννητικών οργάνων Κατηγορία:Ολλανδοί φεμινιστές Κατηγορία:Σομαλοί φεμινιστές Κατηγορία:Αμερικανοί φεμινιστές
Γουλιέλμος ΣΤ΄ του Μομφερράτου
Ο Γουλιέλμος ΣΤ΄, (Ιταλική γλώσσα ː Guglielmo VI, περί το 1173 - 17 Σεπτεμβρίου 1226) από τον Οίκο των Αλεράμιτσι, ήταν Μαρκήσιος του Μομφερράτου (1207 - 1226).
Τα πρώτα έτη
Ήταν ο πρωτότοκος γιος του Βονιφάτιου Α΄ μαρκήσιου του Μομφερράτου και βασιλιά της Θεσσαλονίκης και της πρώτης συζύγου του Ελένης ντελ Μπόσκο.
Συμμετείχε σε εκστρατείες του πατέρα του, όπως τη μάχη του Μοντίλιο. Εμφανίζεται σε πολλά συμβόλαια του πατέρα του το διάστημα 1193-99. Το 1199 φύλαγε την πόλη Άκουι Τέρμε με είκοσι ιππότες από τους κατοίκους της Αλεσάντρια.
Το 1203 ο πατέρας του ακολούθησε την Δ΄ Σταυροφορία και τον άφησε κυβερνήτη της μαρκιωνίας. Για να επιτεθεί στο Άστι, συμμάχησε με την Άλμπα και την Αλεσάντρια. Αν και οι σύμμαχοί του ζητούσαν πολλά, ηττήθηκαν και αναγκάστηκε να κάνει συμφωνία με την Άστι. Το 1204 οι Σταυροφόροι άλωσαν την Κωνταντινούπολη και μοίρασαν τα εδάφη της Ρωμανίας. Ο πατέρας του έλαβε το βασίλειο της Θεσσαλονίκης, αλλά το 1207 σκοτώθηκε από τους Βουλγάρους και το βασίλειο κληρονόμησε ο νεότερος, ετεροθαλής αδελφός του Γουλιέλμου ΣΤ΄, ο Δημήτριος.
Στη διαμάχη του Οίκου των Γουέλφων με τους Χοενστάουφεν για το βασίλειο της Γερμανίας, οι Αλεράμιτσι συντασσόταν με τους δεύτερους, ο Γουλιέλμος ΣΤ΄ όμως προτίμησε τον Όθωνα Δ΄ Γουέλφων, που έγινε βασιλιάς της Γερμανίας. Αν και ο μαρκήσιος περίμενε μεγάλη βοήθεια από τον Όθωνα Δ΄, αυτός τον συνέδραμε μόνο εναντίον των μικρών τοπικών αρχόντων και στη λεηλασία του Κούνεο. Έτσι τον εγκατέλειψε και υποστήριξε τον Φρειδερίκο Β΄ Χοενστάουφεν. Το 1212 ο Γουλιέλμος ΣΤ΄ τον οδήγησε από τη Γένουα στη Γερμανία. Τον επισκέφθηκε πολλές φορές στη Γερμανία, οπότε οι εχθροί του έβρισκαν ευκαιρία να μηχανορραφούν. Ήταν πάντα σε πόλεμο με την πόλη Άστι.
Η σχεδιαζόμενη εκστρατεία στη Θεσσαλονίκη
Το 1207 ο Δημήτριος ήταν δύο ετών και οι Λομβαρδοί βρόνοι, με τον αντιβασιλιά Ομπέρτο Β΄ κόμη του Μπιαντράτε, προτίμησαν τον Γουλιέλμο ΣΤ΄, που όμως ήταν απρόθυμος. Ο Ερρίκος της Φλάνδρας Λατίνος αυτοκράτορας της Κωνσταντινούπολης, ξεπέρασε την αντίδρασή τους και έστεψε τον Δημήτριο.
Οι ιερείς της επικράτειάς του και ο τροβαδούρος Ελίας Κάιρελ τον έπεισαν να κάνει Σταυροφορία. Ο Πάπας Ονώριος Γ΄ του πρότεινε να μεταβεί στην Αίγυπτο. Οι διαμάχη των βαρόνων διευκόλυνε τον Θεόδωρο Άγγελο δεσπότης της Ηπείρου, που πλησίαζε να καταλάβει τη Θεσσαλονίκη και ο Δημήτριος ταξίδευσε στο Μομφερράτο και ζήτησε τη βοήθεια του αδελφού του. Ο Γουλιέλμος ΣΤ΄ καθυστερούσε λόγω απειλών των εχθρών του στο Πεδεμόντιο και οικονομικών δυσχερειών. Έβαλε υποθήκη τη μαρκιωνία στον Φρειδερίκο Β΄, αλλά όταν επιτέλους ξεκίνησε, ασθένησε στο Μπρίντιζι το 1225. Ο στόλος ξεκίνησαν ένα έτος μετά, αλλά οι καθυστερήσεις ήταν κρίσιμες και η Θεσσαλονίκη είχε ήδη παραδοθεί στον Θεόδωρο. Ο ίδιος απεβίωσε στον Αλμυρό και ο στρατός του, έπειτα από μία επιδημία δυσεντερίας, μειωνόταν ώσπου εκμηδενίστηκε.
Οικογένεια
Νυμφεύτηκε το 1202 τη Μπέρτα, κόρη του Μπονιφάτσο μαρκήσιου της Κλαβεζάνα και κόμη της Κορτεμίλια και είχε τέκνα:
Αναφορές
Κατηγορία:Οίκος των Αλεράμιτσι Κατηγορία:Μαρκήσιοι του Μομφερράτου
Τοπάλ Οσμάν
Ο Φεριντουνζάντε Οσμάν (Κερασούντα 1883 – Άγκυρα 2 Απριλίου 1923) ήταν Οθωμανός αξιωματικός, αρχηγός της πολιτοφυλακής των Εθνικών Δυνάμεων, εθελοντής διοικητής συντάγματος του τουρκικού στρατού κατά τη διάρκεια του Τουρκικού Πολέμου της Ανεξαρτησίας, ο οποίος τελικά ανήλθε στον βαθμό του αντισυνταγματάρχη, και υποκινητής της γενοκτονίας των Αρμενίων και των Ποντίων. Ήταν διοικητής του ειδικού Συντάγματος Σωματοφυλάκων του Μουσταφά Κεμάλ Ατατούρκ.
Γεννήθηκε στην Κερασούντα το 1883 και ήταν Ογουζικής καταγωγής. Ο πατέρας του, Feridûnzâde Hacı Mehmet Efendi, ήταν έμπορος φουντουκιών. Στα νιάτα του βοήθησε στην οικογενειακή επιχείρηση και έγινε εργάτης σε πριονιστήριο. Παντρεύτηκε και απέκτησε δύο γιους. Παρά το γεγονός ότι ο πατέρας του του εξαγόρασε τη στρατιωτική θητεία, συμμετείχε στους Βαλκανικούς Πολέμους. Πολέμησε στην Τυρολόη. Βουλγαρική οβίδα τον τραυμάτισε στο γόνατο του κατά τη διάρκεια της μάχης, με αποτέλεσμα να είναι κουτσός (τουρκικά: topal).
Δράση
Ο Τοπάλ Οσμάν είναι γνωστό ότι είναι υπεύθυνος για σφαγές εναντίον Ελλήνων και Αρμενίων κατά τη διάρκεια του οθωμανικού εμφυλίου πολέμου στην περιοχή του Πόντου, όπου βρισκόταν στη διάρκεια του Α' Παγκοσμίου Πολέμου. Ο Οσμάν, μαζί με τον Ishak Çavuş και τον Bayıroğlu Hüseyin, ήταν γνωστό ότι συμμετείχαν στους διωγμούς και τις σφαγές του τοπικού αρμενικού πληθυσμού της Τραπεζούντας. Κατά τη διάρκεια αυτής της περιόδου, ο Οσμάν είχε επίσης κέρδος από τη δήμευση περιουσιακών στοιχείων που ανήκαν στους Αρμένιους.
Το 1916, ο Οσμάν και μια ομάδα ανδρών επιτέθηκαν σε ένα Ποντιακό ελληνικό αγροτικό χωριό, το Προσόρι, στο Βιλαέτι της Τραπεζούντας. Οι άντρες βίασαν γυναίκες, σκότωσαν νεαρούς άνδρες, έκαναν πλιάτσικο σε σπίτα και ξυλοκόπησαν έναν ιερέα μέχρι θανάτου. Με την απειλή θανάτου, οι χωρικοί έπρεπε να υπογράψουν ένα έγγραφο που έλεγε ότι οι επιτιθέμενοι ήταν Αρμένιοι.
Ο Οσμάν έκανε παρόμοιες επιθέσεις κατά των Ελλήνων του Πόντου μετά τον πόλεμο. Το 1920, αυτός και οι άνδρες του φυλάκισαν όλους τους χριστιανούς άντρες της Κερασούντας και τους κράτησαν για λύτρα. Βίασαν τις χριστιανές γυναίκες ενώ οι σύζυγοι και οι πατέρες τους ήταν φυλακισμένοι. Κάθε απόγευμα, η ομάδα του Οσμάν σκότωνε πέντε ή έξι αιχμαλώτους.
Στην Τσάρσαμπα το 1921, οι Τούρκοι συγκέντρωσαν τις χριστιανές γυναίκες και εστάλησαν σε πορεία θανάτου, ενώ μια επελεγμένη μειοψηφία «όμορφων γυναικών... κρατούνταν για την ευχαρίστηση των στρατευμάτων του Οσμάν Αγά», σύμφωνα με έναν Αμερικανό παρατηρητή που υπηρετούσε στο USS Overton. Τέτοιες ενέργειες από τον Οσμάν και τους άνδρες του ήταν απροκάλυπτες και συχνές. Ένας Αμερικανός που υπηρετούσε στο USS Williamson μίλησε σε έναν ντόπιο, ο οποίος είπε ότι «αυτό που συνέβη τον έκανε να ντρέπεται που είναι Τούρκος». Πολλοί Χριστιανοί βρήκαν καταφύγιο στο τοπικό γαλλικό σχολείο. Οι άνδρες του Οσμάν απήγαγαν και βίασαν τις γυναίκες και τα κορίτσια, σκότωσαν άντρες και αγόρια και αργότερα έκαψαν το σχολείο. Ορισμένοι Τούρκοι κάτοικοι της πόλης συμμετείχαν στις επιθέσεις, ενώ εκείνοι που επρόσκειντο ευνοϊκά προς τους χριστιανούς γείτονές τους ήσαν ανίκανοι να σταματήσουν τη σφαγή. Ο Οσμάν αργότερα ταξίδεψε στην Τραπεζούντα και άρχισε να κάνει πλιάτσικο σε σπίτια, αλλά τον σταμάτησε ένας Τούρκος εν ονόματι Yahya. Ο Τοπάλ Οσμάν και οι άνδρες του ταξίδεψαν ξανά στην Κερασούντα και στην κοντινή Τρίπολη. Το ίδιο μοτίβο επαναλήφθηκε: Σκότωσαν ή απέλασαν την πλειοψηφία των ντόπιων Ποντίων Ελλήνων, αλλά επέλεξαν μερικές γυναίκες και κορίτσια για ηδονή από τα στρατεύματα. Το 1922, ο Οσμάν οδήγησε τους άνδρες του στην Κοτύωρα και σε εννέα κοντινά χωριά.
Θάνατος
Ο Τοπάλ Οσμάν και οι άνδρες του, είχαν παγιδευτεί σε ένα σπίτι τη νύχτα της 1ης Απριλίου 1923, από τη νεοσύστατη μονάδα φρουράς και συγκρούονταν όλη τη νύχτα. Ο Τοπάλ Οσμάν αιχμαλωτίστηκε. Αργότερα την ίδια μέρα, υπό τις διαταγές του İsmail Hakkı, εκτελέστηκε με πυροβολισμό στο κεφάλι.
Παραπομπές
Κατηγορία:Οθωμανοί στρατιωτικοί των Βαλκανικών Πολέμων Κατηγορία:Γενοκτονία των Ελλήνων
Σκουρόλακκος Μεσσηνίας
Ο Σκουρόλακκος Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 0 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Πηγών και υπάγεται στη Δημοτική Ενότητα Καλαμάτας, του Δήμου Καλαμάτας.
Τοποθεσία
Ο Σκουρόλακκος βρίσκεται σε υψόμετρο 685 μέτρων, στον Ταΰγετο.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Πρόεδρος της Λευκορωσίας
Ο θητεία του Προέδρου είναι πενταετής και με την αναθεώρηση του συντάγματος, το 1996, μπορεί να εκλεγεί άπειρες φορές. Στη Λευκορωσία έχουν πραγματοποιηθεί προεδρικές εκλογές το 1994, το 2001, το 2006, το 2010 και στις 11 Οκτωβρίου 2015. Ο Αλεξάντερ Λουκασένκο είναι το μόνο πρόσωπο που έχει υπηρετήσει ως Πρόεδρος της Λευκορωσίας μετά τις εκλογές το 1994. Το προεδρικό γραφείο στεγάζεται στο Παλάτι της Δημοκρατίας και η προεδρική κατοικία στο Παλάτι της Ανεξαρτησίας στο Μινσκ.
Εξουσίες και καθήκοντα
Τα άρθρα 84 και 85 ορίζουν τα επίσημα πολιτικά, κοινωνικά και εθνικά καθήκοντα που εναπόκεινται στον πρόεδρο. Εκτός από τις απαριθμούμενες εξουσίες, ειδική ρήτρα επιτρέπει στον πρόεδρο να χρησιμοποιεί άλλες εξουσίες που του έχουν παραχωρηθεί είτε από το εθνικό δίκαιο είτε από άλλα τμήματα του συντάγματος.
Μέρος των προνομίων του προέδρου είναι το δικαίωμα πρόσκλησης εθνικών δημοψηφισμάτων και η σύγκληση τακτικών και έκτακτων εκλογών για το Κοινοβούλιο, το Συμβούλιο της Δημοκρατίας και για τοπικά αντιπροσωπευτικά όργανα. Μπορεί επίσης να διαλύσει τα σώματα του Κοινοβουλίου, όπως του επιτρέπει το Σύνταγμα. Είναι καθήκον του να διορίζει πρωθυπουργό με τη συγκατάθεση της Βουλής και να αποφασίζει για τη δομή της κυβέρνησης. Ο Πρόεδρος υπογράφει τα νομοσχέδια και έχει το δικαίωμα να τα επιστρέψει, πλήρως ή μερικώς, με ενστάσεις προς το Κοινοβούλιο. Επίσης, διορίζει - και μπορεί να απολύσει - τους αντιπροέδρους της κυβέρνησης, τους υπουργούς και άλλα μέλη της και αποφασίζει σε περιπτώσεις παραίτησης της κυβέρνησης ή οποιουδήποτε μέλους της. Με τη συγκατάθεση του Συμβουλίου της Δημοκρατίας ο Πρόεδρος διορίζει τον Πρόεδρο του Ανωτάτου Δικαστηρίου, τον οποίο μπορεί να απολύσει, καθώς και άλλους δικαστές. Εκφωνεί ετήσια διαγγέλματα στο Κοινοβούλιο και έχει το δικαίωμα να συμμετέχει στις συνόδους του Κοινοβουλίου και των οργάνων του. Σε περιπτώσεις απεργίας, έχει το δικαίωμα, σε περιπτώσεις που ορίζονται από το νόμο, να αναβάλει ή να αναστείλει την απεργία για περίοδο που δεν υπερβαίνει τους τρεις μήνες. Σε διεθνείς υποθέσεις, καθήκον του είναι να διεξάγει διαπραγματεύσεις και να υπογράφει διεθνείς συνθήκες, καθώς και να διορίζει και να ανακαλεί διπλωμάτες και διπλωματικούς υπαλλήλους.
Παραπομπές
Κατηγορία:Πολιτική της Λευκορωσίας
Γκάρτναιτ Α΄ των Πίκτων
Ο Γκάρτναιτ Α΄ των Πίκτων, βασιλιάς των Πίκτων (531 - 537) ήταν γιος του Γκιρόμ. Οι βασιλικοί κατάλογοι των Χρονικών των Πίκτων του δίνουν περίοδο βασιλείας έξι ή επτά ετών ανάμεσα στους βασιλείς Ντρεστ Δ΄ των Πίκτων και Καίλτραμ. Ο Καίλτραμ ήταν αδελφός του Γκάρτναιτ Α΄, τρεις γιοι του Γκιρόμ καταγράφονται σαν βασιλείς αλλά ο Ντρεστ Δ΄ των Πίκτων φαίνεται ότι ήταν γιος κάποιου άλλου Γκιρόμ.
Εξωτερικοί σύνδεσμοι
Κατηγορία:Βασιλείς των Πίκτων
Νικολούδες Σάμου
Οι Νικολούδες είναι οικισμός της Σάμου. Βρίσκεται σε υψόμετρο 400 μέτρων δίπλα από τις πλαγιές του όρους Καστρί, στη ΒΔ Σάμο.
Οι Νικολούδες βρίσκονται στον δρόμο μεταξύ των χωριών Λέκα και Κοσμαδαίοι, σε περιβάλλον με πράσινο και τρεχούμενα νερά. . Χαρακτηριστικά είναι τα πλακόστρωτα δρομάκια, τα παραδοσιακά κτίσματα σπιτιών και κάποιων καλυβιών.Επίσης αίσθηση προκαλεί και ο υπεραιωνόβιος πλάτανος που βρίσκεται στην άκρη του χωριού.Σύμφωνα με σχετικές έρευνες και μαρτυρίες ντόπιων αγγίζει ηλικιακά τα 900 έτη με ύψος που φτάνει τα 30 μέτρα. Η οικονομία βασίζεται κυρίως στην κτηνοτροφία και την γεωργία. Η γεωργία βασίζεται στις ελιές και το ελαιόλαδο και στα αμπέλια με κάποια από τα παράγωγα τους (κρασί, σταφίδες κτλ).
Στο χωριό υπάρχει ακόμη ένα παλιό πλυσταριό το οποίο, σύμφωνα με χαρακιές που έχει σε ένα σημείο, κατασκευάστηκε το 16ο αιώνα μ.Χ.
Ερμογένης ο Ίππος
Ο Ερμογένης ο Ίππος ή Ερμογένης ο Ξάνθιος (1ος αιώνας π.Χ.), ήταν αρχαίος Έλληνας ολυμπιονίκης από την Ξάνθο της Λυκίας στα αγωνίσματα του σταδίου, διαύλου, και πιθανώς και του οπλίτη δρόμου ως τριαστής. Κατά τον περιηγητή του 2ου αιώνα μ.Χ. ο Παυσανίας είχε αποκτήσει το προσωνύμιο Ίππος από τους αρχαίους Έλληνες, λόγω των επιδόσεων του στο τρέξιμο.
Οι ιστορικές αναφορές σχετικά με το σύνολο των νικών του Ερμογένη διαφέρουν, με τον Παυσανία να του αποδίδει 8 νίκες σε 3 ολυμπιακούς αγώνες και να τον παρομοιάζει με τον πολυολυμπιονίκη Χίονι, και τον ιστορικό Ευσέβιο του 3ου αιώνα μ.Χ. να του αποδίδει 2 νίκες στο στάδιο σε 2 διοργανώσεις (215οι αγώνες το 81 π.Χ, και 217οι το 89 π.Χ.).
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Τριαστές Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες του δίαυλου Κατηγορία:Αρχαίοι ολυμπιονίκες από την Μικρά Ασία Κατηγορία:Αρχαίοι ολυμπιονίκες (1ος αιώνας)
Ιωάννης της Στσινάβα
Ο Ιωάννης, πολων. Jan Ścinawski (π. 1298 - 19 Μαΐου 1365) από τον Οίκο των Πιαστ-Σιλεσίας-Γκλόγκουφ ήταν δούκας του Ζάγκαν, Στσινάβα (1309-12, με τους αδελφούς του), του Πόζναν (1312-14, με τους αδελφούς του) και της Στσινάβα (από το 1317, μόνος του).
Κάμερα (Windows)
Η Κάμερα των Windows είναι ένα βοηθητικό πρόγραμμα λήψης εικόνων και βίντεο που περιλαμβάνεται στις πιο πρόσφατες εκδόσεις των Windows και του αντίστοιχου φορητού υπολογιστή.
Ιωάννης της Στσινάβα
Βιογραφία
Ήταν ο τέταρτος γιος του Ερρίκου Γ΄ δούκα του Γκλόγκουφ και της Ματθίλδης των Γουέλφων, κόρης του Αλβέρτου Α΄ δούκα του Μπράουνσβαϊγκ-Λύνεμπουργκ.
Κάμερα (Windows)
Κυκλοφόρησε σε φορητές συσκευές που βασίζονται σε Windows από τότε που περιλήφθηκε το υλικό της κάμερας σε αυτές τις συσκευές και παρουσιάστηκε σε υπολογιστές με Windows με Windows 8, παρέχοντας στους χρήστες για πρώτη φορά μια ενσωματωμένη κάμερα πρώτου κατασκευαστή που μπορούσε να αλληλεπιδράσει με το υλικό της κάμερας web. Είναι παρόμοια στη δομή και τις δυνατότητες με τις εφαρμογές κάμερας iOS και Android.
Ιωάννης της Στσινάβα
Οικογένεια
Νυμφεύτηκε το 1316 τη Μαργαρίτα (1286/88-πριν το 1334), κόρη του Μπόγκισλαβ Δ΄ δούκα της Πομερανίας. Δεν απέκτησαν απογόνους.
Κάμερα (Windows)
Λήψη φωτογραφίας
Η κάμερα μπορεί να καταγράψει τυπικές φωτογραφίες, βίντεο και "ζωντανές εικόνες", οι οποίες είναι παρόμοιες με κινούμενες εικόνες GIF. Υποστηρίζει αναλογίες διαστάσεων 16:9, 4:3 και 3:2 και προσφέρει τετράγωνα, κανόνα τρίτων, χρυσή αναλογία και καρέ ευθυγράμμισης σταυρών, τα οποία είναι απενεργοποιημένα από προεπιλογή. Οι επιλογές λήψης βίντεο μπορούν να ληφθούν με επίπεδα λεπτομέρειας 640 × 360 εικονοστοιχεία/30 καρέ ανά δευτερόλεπτο, 1280 × 720 εικονοστοιχεία/30 καρέ ανά δευτερόλεπτο ή 1920 × 1080 εικονοστοιχεία/30 καρέ ανά δευτερόλεπτο. Μπορούν επίσης να ενεργοποιηθούν η μείωση του τρεμοπαίζει και η σταθεροποίηση βίντεο.
Ιωάννης της Στσινάβα
Παραπομπές
Κατηγορία:Οίκος των Πιαστ-Σιλεσίας
Κάμερα (Windows)
Λήψη φωτογραφίας
Οι φωτογραφίες και τα βίντεο αποθηκεύονται από προεπιλογή στο φάκελο Αποθηκευμένες εικόνες της βιβλιοθήκης Εικόνων στην Εξερεύνηση αρχείων, αλλά οι χρήστες μπορούν να αλλάξουν τη θέση αποθήκευσης.
Οι λήψεις της κάμερας περιλαμβάνουν πληροφορίες τοποθεσίας εάν ο χρήστης παρέχει στην εφαρμογή άδεια να τις χρησιμοποιήσει. Οι πρόσθετες ρυθμίσεις που περιλαμβάνονται στην εφαρμογή περιλαμβάνουν χρονική καθυστέρηση, ζουμ, έλεγχο εστίασης, έλεγχο ευαισθησίας, έλεγχο ισορροπίας λευκού, έλεγχο ταχύτητας κλείστρου, έλεγχο φωτεινότητας και εναλλαγή για εναλλαγή μεταξύ διαφορετικών καμερών. Για παράδειγμα
, τα περισσότερα τηλέφωνα και ταμπλέτες με Windows διαθέτουν κάμερες με μπροστινή και πίσω όψη, επομένως το κουμπί εναλλαγής κάμερας εναλλάσσεται μεταξύ των δύο επιλογών.
Εισαγωγή
Η κάμερα εισήχθη στα Windows Mobile το 2000 και στους υπολογιστές με Windows στα τέλη του 2012. Πριν από την εισαγωγή της, δεν υπήρχε ενσωματωμένο εργαλείο για τη χρήση ενσωματωμένων καμερών υπολογιστή ή συνδεδεμένων εξωτερικών κάμερων web, αν και ορισμένοι κατασκευαστές περιλάμβαναν κάμερα τρίτων κατασκευαστών λογισμικό σε συσκευές που πούλησαν. Στις συσκευές Lumia Windows 10 Mobile, είναι η μόνη κάμερα καθώς η Microsoft διέκοψε την υποστήριξη των προσαρμοσμένων εφαρμογών Lumia Camera.
Θέματα
Η κάμερα δεν διαθέτει ορισμένες από τις δυνατότητες της εφαρμογής iOS, όπως βίντεο αργής κίνησης, αναλογία φωτογραφίας 1:1 και φίλτρα. Ωστόσο, όλα αυτά τα εφέ μπορούν ακόμα να προστεθούν σε φωτογραφίες και βίντεο που έχουν ήδη δημιουργηθεί, επεξεργάζοντάς τα στις Φωτογραφίες. Η κάμερα διαθέτει λειτουργία λήψης πανοράματος παρόμοια με αυτή του iOS, αλλά μόνο σε τηλέφωνα.
Ντρεστ Δ΄ των Πίκτων
Ο Ντρεστ Δ΄ των Πίκτων, βασιλιάς των Πίκτων (522 - 531) ήταν γιος του Γκιρόμ. Οι βασιλικοί κατάλογοι των Χρονικών των Πίκτων τον σχετίζουν με τον Ντρεστ Γ΄ των Πίκτων, στους δυο Ντρεστ έχουν ανατεθεί πολλές περίοδοι που κυβέρνησαν μόνοι ή με συμβασιλεία. Μετά από ένα διάστημα συμβασιλείας ο Ντρεστ Δ΄ κυβέρνησε μόνος του 4 ή 5 χρόνια. Ο Ντρεστ Δ΄ είναι ο πρώτος μιας σειράς τριών βασιλέων των Πίκτων που ονομάζονται γιοι του Γκιρόμ, οι άλλοι δυο είναι ο Γκάρτναιτ Α΄ των Πίκτων και ο Καίλτραμ.
Πηγές
Κατηγορία:Βασιλείς των Πίκτων
Πανεπιστήμιο του Τορίνο
thumb|right|Το μέγαρο της Πρυτανείας του Πανεπιστημίου του Τορίνο Το Πανεπιστήμιο του Τορίνο (ιταλικά: Università degli Studi di Torino, UNITO) είναι δημόσιο πανεπιστήμιο στην πόλη Τορίνο της βόρειας Ιταλίας (περιφέρεια Πεδεμόντιο). Είναι ένα από τα παλαιότερα πανεπιστήμια ολόκληρης της Ευρώπης και συνεχίζει να διαδραματίζει σημαντικό ρόλο στην επιστημονική έρευνα και εκπαίδευση. Κατατάσσεται σταθερά ανάμεσα στα πέντε κορυφαία ιταλικά πανεπιστήμια και τρίτο σε ερευνητικές δραστηριότητες στη χώρα από την «Εθνική Υπηρεσία Αξιολογήσεως των Πανεπιστημιακών και Ερευνητικών Συστημάτων» (ANVUR) της Ιταλίας.
Ιστορία
Με τις μεταρρυθμίσεις του Βίκτορα Αμεδαίου Β΄, το Πανεπιστήμιο του Τορίνο κατέστη ένα νέο πρότυπο αναφοράς για πολλά άλλα πανεπιστήμια. Κατά τον 18ο αιώνα το ίδρυμα γνώρισε μια τεράστια ανάπτυξη σε αριθμό διδασκόντων και καταπιστεύματα, καθιστάμενο σημείο αναφοράς για τον ιταλικό θετικισμό.
Στα τέλη της δεκαετίας του 1990 επίσης, οι δορυφορικές πανεπιστημιοπόλεις της Αλεσσάντρια, της Νοβάρα και του Βερτσέλλι έγιναν αυτόνομες μονάδες, υπαγόμενες στο νεοϊδρυθέν Πανεπιστήμιο του Ανατολικού Πεδεμοντίου.
Εξωτερικοί σύνδεσμοι
Τορινο
Ντρεστ Γ΄ των Πίκτων
Πηγές
Κατηγορία:Βασιλείς των Πίκτων
Πάολα Κορτελέζι
Η Πάολα Κορτελέζι (Ρώμη, 24 Νοεμβρίου 1973) είναι Ιταλίδα ηθοποιός, τραγουδίστρια, ηθοποιός και παρουσιάστρια. Έχει πρωταγωνιστήσει σε περίπου 20 ταινίες καθώς και σε μια σειρά από θεατρικές, τηλεοπτικές και ραδιοφωνικές εκπομπές.
Βιογραφία
Η Κορτελέζι έκανε το ντεμπούτο της στον χώρο του θεάματος σε ηλικία 13 ετών, ως τραγουδίστρια του Cacao meravigliao, του jingle της δημοφιλούς τηλεοπτικής εκπομπής της RAI Indietro tutta! του Ρέντζο Άρμπορε. Στα 19 της άρχισε να σπουδάζει ηθοποιός στο Teatro Blu στη Ρώμη (την ίδια θεατρική σχολή που έχουν παρακολουθήσει, μεταξύ άλλων, οι Kim Rossi Stuart, Gianmarco Tognazzi, Κλαούντια Τζερίνι, Stefania Rocca και Claudio Santamaria).
Ξεκίνησε την καριέρα της στην τηλεόραση με την εκπομπή Macao, που παρουσίαζε η Άλμπα Παριέττι (Alba Parietti), αλλά τελικά απέκτησε δημοτικότητα σε όλη την Ιταλία ως κωμική ηθοποιός στην τηλεοπτική εκπομπή Mai dire Gol της Gialappa's Band (2000), η οποία, ειδικότερα, ανέδειξε τις ικανότητές της στην παρωδία διάσημων προσώπων, ένα είδος όπου συγκέντρωσε μερικές από τις πιο αξιόλογες ερμηνείες της (η τελευταία ήταν η παρωδία της δημάρχου του Μιλάνου Λετίτσια Μοράττι - Letizia Moratti στην έκδοση 2010-2011 της δημοφιλούς τηλεοπτικής εκπομπής Zelig).
Η καριέρα της στον κινηματογράφο περιλαμβάνει αρκετές αξιόλογες ερμηνείες σε κωμωδίες και κωμικές ταινίες, μεταξύ των οποίων και έναν πρωταγωνιστικό ρόλο στην ταινία Tu la conosci Claudia?, μια πολύ δημοφιλή παραγωγή στην οποία πρωταγωνιστούσε το κωμικό τρίο Aldo, Giovanni e Giacomo. Το 2008, ήταν υποψήφια για το βραβείο Νταβίντ ντε Ντονατέλο καλύτερης γυναικείας ερμηνείας για τον ρόλο της στην ταινία Piano, solo του Riccardo Milani. Το 2011 κέρδισε το βραβείο Νταβίντ ντε Ντονατέλο καλύτερης ηθοποιού για τον πρωταγωνιστικό της ρόλο στην ταινία Escort in Love.
Μία από τις πιο αξιόλογες θεατρικές της παραστάσεις ήταν το Gli ultimi saranno gli ultimi («Οι τελευταίοι θα είναι τελευταίοι») του Massimiliano Bruno, το οποίο έχει ανέβει 189 φορές από το 2005 έως το 2007 σε πάνω από 50 θέατρα και για το οποίο η Κορτελέζι έχει συγκεντρώσει πολλά βραβεία.
Ως τραγουδίστρια, η Κορτελέζι έχει περιγραφεί από τη Mina ως «μια από τις καλύτερες ιταλικές φωνές» και έχει συνεργαστεί με αρκετούς αξιόλογους Ιταλούς μουσικούς, συμπεριλαμβανομένων των Elio e le Storie Tese, Ρενάτο Ζέρο, Claudio Baglioni, Frankie hi-nrg mc, και Neri per Caso. Το 2019 γυρίστηκε στον ομώνυμο ρόλο της Πέτρας για το τετραμερές ιταλικό τηλεοπτικό αστυνομικό δράμα (Petra), το οποίο άρχισε να μεταδίδεται από τον Σεπτέμβριο του 2020 στην Ιταλία.
Η Κορτελέζι παντρεύτηκε τον σκηνοθέτη Ρικάρντο Μιλάνι (Riccardo Milani) την 1η Οκτωβρίου 2011. Το ζευγάρι έχει μια κόρη, τη Λάουρα (Laura), που γεννήθηκε στις 24 Ιανουαρίου 2013.
Φιλμογραφία
δεξιά|μικρογραφία|212x212εσ| Η Πάολα Κορτελέζι
Εξωτερικοί σύνδεσμοι
Κατηγορία:Ιταλίδες ηθοποιοί τηλεόρασης Κατηγορία:Ιταλίδες ηθοποιοί θεάτρου Κατηγορία:Ιταλίδες ηθοποιοί κινηματογράφου
Αίγα Σκοπέλου
Η αίγα Σκοπέλου είναι ελληνική φυλή κατσίκας. Πιθανολογείται ότι κατάγεται από αγριοκάτσικα από τα Γιούρα και άλλα ακατοίκητα νησιά των Σποράδων. Συγκαταλέγεται στις σπάνιες ελληνικές φυλές, καθώς το 2016 ο συνολικός πληθυσμός ανερχόταν σε 9.387 άτομα. Εκτρέφεται στη Σκόπελο, στην Αλόννησο, στη Σκιάθο και σε ορισμένα χωριά της Θεσσαλίας.
Μορφολογικά χαρακτηριστικά
Τα ζώα της φυλής χαρακτηρίζονται από απαλό και βραχύ τρίχωμα, ερυθρόφαιου χρωματισμού. Πρόκειται για μεγαλόσωμη σχετικά φυλή. Οι τράγοι μπορούν να φτάσουν σε βάρος τα 87 kg και σε ύψος τα 81 cm, ενώ οι αίγες τα 56 kg και 68 cm αντίστοιχα. Τα αυτιά τους είναι μικρά και τα πόδια τους κοντά και ισχυρά. Τα περισσότερα άτομα, είτε αρσενικά, είτε θηλυκά, φέρουν κέρατα.
Αποδόσεις
Η αίγα Σκοπέλου είναι ζώο υψηλών αποδόσεων, με τη γαλακτοπαραγωγή να κυμαίνεται στα 320 kg. Το μέσο διάστημα αρμέγματος είναι γύρω στις 190-203 ημέρες, αλλά μπορεί να φτάσει και τους εννέα μήνες. Η λιποπεριεκτικότητα είναι ιδιαίτερα υψηλή, συνήθως γύρω στο 5,6%, και η μέση περιεκτικότητα σε πρωτεΐνη είναι 4,6%. Τα θηλυκά γεννούν κατά μέσο όρο 1,4 έως 1,5 νεογνά ανά έτος.
Όσον αφορά την κρεοπαραγωγή, το σφάγιο θεωρείται καλής ποιότητας.
Παραπομπές
Κατηγορία:Φυλές αιγών Κατηγορία:Σποράδες Κατηγορία:Σκόπελος
I Need You (τραγούδι, 3T)
Το I Need You είναι τραγούδι των 3T. Το τραγούδι έρχεται από το άλμπουμ Brotherhood. Το τραγούδι γράφθηκε αρχικά από τον Έρικ Καρμέν και κυκλοφόρησε το 1981 από τους Euclid Beach Band. Η εκδοχή των 3T κυκλοφόρησε το 1996 και είχε καλές θέσεις στα ευρωπαϊκά τσαρτ. Μερικές φορές θεωρείται ότι τραγουδούσαν με τον Μάικλ Τζάκσον, αλλά ο Τζάκσον εκτέλεσε μόνο τα background φωνητικά.
Παραπομπές
κατηγορία:Τραγούδια του Μάικλ Τζάκσον Κατηγορία:Τραγούδια του 1995 Κατηγορία:Singles του 1996
Γκραν-Πλας (Βρυξέλλες)
thumb|right|320px|Γκραν-Πλας, Βρυξέλλες - "Λα Μπρουέτ" (La Brouette) thumb|right|300px|Γκραν-Πλας, Βρυξέλλες - "Ο Οίκος του Βασιλιά", Μουσείο της Πόλης των Βρυξελλών thumb|right|320px|Γκραν-Πλας, Βρυξέλλες - Οίκος της "Χρυσής Λέμβου" (La Chaloupe d' Or) Η Γκραν-Πλας ή Μεγάλη Πλατεία (γαλλικά: Grand-Place, φλαμανδικά: Grote Markt) βρίσκεται στον πυρήνα της Παλιάς Πόλης των Βρυξελλών στο Βέλγιο. Είναι μια επιβλητική πλατεία του 15ου αιώνα και μια από τις ωραιότερες πλατείες του κόσμου. Αποτελεί ένα σύνολο παλαιάς κοσμικής αρχιτεκτονικής με εκπληκτικό διακοσμητικό πλούτο. Από το 1998, η Γκραν-Πλας ανήκει στα μνημεία της παγκόσμιας κληρονομιάς της UNESCO.
Ιστορία
Η Μεγάλη Πλατεία (Γκραν-Πλας) των Βρυξελλών φιλοξενούσε από τον 11ο αιώνα υπαίθριες εμποροπανηγύρεις. Κατά τον 13ο αιώνα δημιουργήθηκε και μια αγορά υφασμάτων. Γύρω στο 1500, οι έμποροι και οι τεχνίτες της πόλης άρχισαν να χτίζουν στο χώρο αυτό της πλατείας, διαστάσεων 110 επί 68 μέτρων, τα κτίρια των συντεχνιών τους. Στις Βρυξέλλες είχαν την έδρα τους 48 συντεχνίες.
Το 1695, τα στρατεύματα του Γάλλου βασιλιά Λουδοβίκου ΙΔ΄ εισέβαλαν στη χώρα και ο Γάλλος στρατηγός Βιλερουά (Villeroi) πολιόρκησε τις Βρυξέλλες. Από τους κανονιοβολισμούς των Γάλλων καταστράφηκαν όλα τα κτίρια της πλατείας, εκτός από τον πύργο του Δημαρχείου των Βρυξελλών και κάποιες προσόψεις συντεχνιακών κτιρίων. Οι έμποροι ξανάχτισαν τα κτίρια, που αποτέλεσαν ένα εντυπωσιακό συγκρότημα ιταλοφλαμανδικής μπαρόκ αρχιτεκτονικής.
Σε πολλά από τα παλιά συντεχνιακά κτίρια λειτουργούν σήμερα καφετέριες, ζαχαροπλαστεία, σοκολατερίες με τις διάσημες βελγικές σοκολάτες, μπρασερί και πολυτελή εστιατόρια (Ρουά ντ’ Εσπάνι, Λα Μπρουέτ, Λε Σιν, Λα Σαλούπ ντ’ Ορ κ. ά.). Κάθε δύο χρόνια, οι κάτοικοι των Βρυξελλών διακοσμούν την πλατεία με ένα τεράστιο τάπητα από πολύχρωμα λουλούδια και με έξοχα σχέδια.
Τα μέγαρα της Γκραν-Πλας
Η Γκραν-Πλας (Grand Place) των Βρυξελλών, μια από τις ομορφότερες πλατείες του κόσμου, περιβάλλεται από κτίρια εκπληκτικής αρχιτεκτονικής με μπαρόκ προσόψεις, διακοσμημένους θόλους και αετώματα και περίτεχνα πέτρινα αγάλματα. Στην πλατεία υπάρχουν 39 συντεχνιακά κτίρια, όπου είχαν την έδρα τους οι εμπορικές συντεχνίες των Βρυξελλών. Στα κτίρια της Γκραν-Πλας, μεταξύ άλλων, περιλαμβάνονται:
Το Δημαρχείο (L’ Hotel de Ville) καταλαμβάνει ολόκληρη τη νοτιοδυτική πλευρά της πλατείας. Αποτελεί το αρχιτεκτονικό αριστούργημα της πλατείας. Η πρόσοψη κοσμείται με 137 πέτρινα αγάλματα, ακρόπυργους και τοξωτές στοές. Ο θεμέλιος λίθος τέθηκε το 1401 και οι εργασίες κατασκευής του κτιρίου ολοκληρώθηκαν το 1455. Ο Γιαν φαν Ρίσμπρουκ (Jan van Ruysbroeck) κατασκεύασε το 1449 τον ύψους 96 μέτρων γοτθικό πυργίσκο, στην κορυφή του οποίου έχει τοποθετηθεί το άγαλμα του Αγίου Μιχαήλ, προστάτη της πόλης.
Ο "Οίκος του Βασιλιά" (La Maison du Roi) πρωτοχτίστηκε το 1536, αλλά ξανασχεδιάστηκε το 1873. Στο παρελθόν είχε χρησιμοποιηθεί ως κατοικία των Ισπανών βασιλέων. Σήμερα έχει εγκατασταθεί σ’ αυτό το Μουσείο της Πόλης, όπου εκτίθενται πίνακες του 16ου αιώνα, ταπισερί, γκραβούρες και άλλα έργα τέχνης, καθώς και οι 400 φορεσιές του Μανεκέν Πις (Manneken Pis), του θρυλικού αγαλματιδίου και σύμβολου της πόλης των Βρυξελλών, που παριστάνει ένα αγοράκι που ουρεί σε μια λιμνούλα.
Το Παλάτι των Δουκών της Βραβάντης (La Maison des Ducs de Brabant), στη νότια πλευρά της πλατείας, αποτελείται από επτά συνεχόμενα συντεχνιακά κτίρια. Σχεδιάστηκε από τον Βίλεμ ντε Μπρούιν (Willem de Bruyn, 1649 - 1719), Επιθεωρητή Δημοσίων Έργων, σε νεοκλασικό ρυθμό με φλαμανδικές προσθήκες. Το συγκρότημα αυτό των κτιρίων πήρε το όνομά του από τις προτομές των δουκών στην πρόσοψή του.
Στο συγκρότημα των αναγεννησιακών φλαμανδικών κτιρίων, που περιβάλλουν τη Μεγάλη Πλατεία των Βρυξελλών, περιλαμβάνεται το Μέγαρο των Αρτοποιών, γνωστό ως Ρουά ντ' Εσπάνι (Roi d’ Espagne), που χτίστηκε το 1696 και ανακατασκευάστηκε σχεδόν εξ ολοκλήρου στα 1901 – 1902. Ο επιχαλκωμένος οκταγωνικός θόλος του (1696) κοσμείται από ένα χρυσό χορευτή. Η επίχρυση προτομή πάνω από την είσοδό του αναπαριστά τον Άγιο Ωμπέρ (St. Aubert), προστάτη των αρτοποιών. Στον τρίτο όροφο του κτιρίου υπάρχει η προτομή του Καρόλου του Β΄ της Ισπανίας. Σήμερα στεγάζει μια μπρασερί με την επωνυμία “Au Roi d’ Espagne”.
Στην ίδια πλευρά της πλατείας και συνεχόμενα με το Μέγαρο των Αρτοποιών βρίσκονται το «Μέγαρο της Χειράμαξας» (La Maison de la Brouette, 1644) της συντεχνίας των πλούσιων διαχειριστών, με έμβλημά τους μια χειράμαξα (brouette) και με την προτομή του Αγίου Εγιδίου (Saint – Gilles). Σε συνέχεια βρίσκονται τα συντεχνιακά μέγαρα: «Ο Σάκος» (Le Sac, 1645) της συντεχνίας των επιπλοποιών και βαρελοποιών; «Η Λύκαινα» (La Louve, 1691) της συντεχνίας των τοξοτών, που κοσμείται με το γλυπτό μιας λύκαινας που θηλάζει το Ρωμύλο και το Ρέμο, έργο του Φλαμανδού γλύπτη Μάρκους ντε Φος (Marcus de Vos, 1650 – 1717); «Η Σάλπιγγα» (Le Cornet, 1697) της συντεχνίας των ναυτικών, όπου το αέτωμα του 17ου αιώνα έχει σχήμα πλώρης φρεγάτας; «Η Αλεπού» (Le Renard, 1699) της συντεχνίας των μικρεμπόρων, που κοσμείται στην πρόσοψη με τον Άγιο Νικόλαο, προστάτη των εμπόρων, και την αριστουργηματική «αλεπού» του Μάρκους ντε Βος.
Άλλα συντεχνιακά κτίρια στις λοιπές πλευρές της πλατείας είναι: «Το Άστρο» (L'Étoile, 1897), όπου υπάρχει το μπρούντζινο νεκρικό άγαλμα του Έβεραρντ Σερκλές (Everard’ t Serclaes), ο οποίος πέθανε υπερασπιζόμενος τις Βρυξέλλες το 14ο αιώνα και που φημολογείται ότι φέρνει καλοτυχία, αν κάποιος αγγίξει το μπρούντζινο μπράτσο του; «Ο Κύκνος» (Le Cygne, 1698) της συντεχνίας των κρεοπωλών, με έμβλημά του το γλυπτό ενός κύκνου, όπου ο Καρλ Μαρξ, ο οποίος έζησε στις Βρυξέλλες από το 1845 ως το 1848, έγραψε το Κομμουνιστικό Μανιφέστο του και γιόρτασε εδώ την Πρωτοχρονιά του 1847/1848; «Το Χρυσό Δέντρο» (L’ Arbre d’ Or, 1698) της συντεχνίας των ζυθοποιών, που  κοσμείται στην κορυφή του με τον επιχρυσωμένο έφιππο ανδριάντα του Καρόλου της Λωρραίνης και όπου στεγάζεται σήμερα το «Μουσείο της Μπίρας»;  «Το Τριαντάφυλλο» (La Rose, 1702), που κοσμείται πάνω από την είσοδό του με το γλυπτό κλαδί ενός χρυσού τριαντάφυλλου.
Στην πλευρά της πλατείας, όπου βρίσκεται και ο «Οίκος του Βασιλιά», βρίσκονται: «Το Πιζόν» (Le Pigeon, 1697) της συντεχνίας των ζωγράφων, το οποίο επέλεξε ως κατοικία του ο Βικτόρ Ουγκώ κατά τη διάρκεια της εξορίας του το 1852, και «Η Χρυσή Λέμβος» (La Chaloupe d’ Or, 1697) της συντεχνίας των ραπτών, που κοσμείται στην πρόσοψή του με ένα χρυσό καΐκι και την προτομή του Αγίου Βονιφάτιου.
Πηγές
Κατηγορία:Βρυξέλλες Κατηγορία:Πλατείες Κατηγορία:Μνημεία Παγκόσμιας Κληρονομιάς στο Βέλγιο
Βονιφάτιος Β΄ του Μομφερράτου
Ο Βονιφάτιος Β΄ o γίγας, ιταλ. Bonifacio II il gigante (1202 - 12 Ιουνίου 1253) από τον Οίκο των Αλεράμιτσι, ήταν μαρκήσιος του Μομφερράτου (1226-1253).
Βιογραφία
Ήταν ο πρωτότοκος γιος του Γουλιέλμου ΣΤ΄ μαρκήσιου του Μομφερράτου και της πρώτης συζύγου του Μπέρτας της Κλαβεζάνα. Το 1225 ο πατέρας του έφυγε σε εκστρατεία για να βοηθήσει τον αδελφό του Δημήτριο στο βασίλειο της Θεσσαλονίκης και τον άφησε κυβερνήτη της μαρκιωνίας. Το επόμενο έτος ο Γουλιέλμος ΣΤ΄ απεβίωσε στον Αλμυρό και ο Βονιφάτιος τον διαδέχθηκε.
Ο πατέρας του για να καλύψει τα έξοδα της εκστρατείας είχε υποθηκεύσει το Μομφερράτο στον Φρειδερίκο Β΄ Χοενστάουφεν της Γερμανίας. Επειδή ο Βονιφάτιος Β΄ δεν μπορούσε να εξοφλήσει το χρέος, ο Φρειδερίκος Β΄ τον απειλούσε, έτσι εκείνος συμμάχησε με την Λομβαρδική Ένωση εναντίον του. Μάταια μεσολάβησε ο Πάπας Ονώριος Γ΄.
Ο πατέρας του είχε εχθρικές σχέσεις με την Άστι και την Αλεσάντρια. Ο Βονιφάτιος Β΄ συμμάχησε το 1227 με την πρώτη και πολέμησε τη δεύτερη, όμως μαζί της συμμάχησε το Μιλάνο και η Λομβαρδική Ένωση. Το 1230 ο Βονιφάτιος Β΄ ηττήθηκε με απώλεια πολλών οχυρών. Με τη βοήθεια του συγγενή του Μαμφρέδου Γ΄ μαρκήσιου του Σαλούτσο και του κόμη της Σαβοΐας επιτέθηκε ξανά στην Αλεσάντρια, αλλά το Μιλάνο πολιόρκησε την πρωτεύουσα Σιβάσο για τέσσερις μήνες και το κατέλαβε για ένα έτος, ώσπου ο Βονιφάτιος Β΄ παραδέχθηκε την ήττα του.
Δυσαρεστημένος από το Σαλούτσο και τη Σαβοΐα, άλλαξε συμμάχους και υποστήριξε τον Γερμανό βασιλιά. Τον συνόδευσε στην εκστρατεία του στην Ιταλία και ο Φρειδερίκος Β΄ του απέδωσε τον τίτλο του βασιλιά της Θεσσαλονίκης. Όταν ο Δημήτριος, θείος του Βονιφάτιου Β΄, είχε χάσει το πατρικό βασίλειο της Θεσσαλονίκης το 1230, είχε παραχωρήσει τον τίτλο στον Φρειδερίκο Β΄. Το 1244 απεβίωσε ο Μαμφρέδος Γ΄ και τον όρισε κηδεμόνα των παιδιών του Αλίκης και Θωμά Α΄.
Ο Φρειδερίκος Β΄ αποφάσισε τη δημιουργία αυτόνομης περιοχής με εδάφη του Μομφερράτου, του Σαλούτσο και της Σαβοΐας, αλλά το 1250 απεβίωσε. Τότε ο Βονιφάτιος Β΄ ασχολήθηκε με τις εσωτερικές υποθέσεις. Ο Κορράδος Δ΄ των Χοενστάουφεν του παραχώρησε το Καζάλε το 1253, αλλά ο Βονιφάτιος Β΄ απεβίωσε λίγο αργότερα στο Μονκάλβο. Τον διαδέχθηκε ο γιος του Γουλιέλμος Ζ΄.
Οικογένεια
Νυμφεύτηκε τη Μαργαρίτα, κόρη του Αμεδαίου Δ΄ κόμη της Σαβοΐας, αν και ήταν πολύ νέα. Ο γάμος έγινε στο Σιβάσο το 1235 και είχαν τέκνα:
Πηγές
Κατηγορία:Οίκος των Αλεράμιτσι Κατηγορία:Μαρκήσιοι του Μομφερράτου
Μπακίρ Ιζετμπέγκοβιτς
Ο Μπακίρ Ιζετμπέγκοβιτς ( Βοσνιακά προφορά:   <span class="IPA" title="Representation in the International Phonetic Alphabet (IPA)">[bâːkir ǐzedbegoʋitɕ] ; γεννημένος 28 Ιουνίου 1956) είναι Βόσνιος πολιτικός. Από το 2010, αντιπροσωπεύει τους Βόσνιους μουσουλμάνους στην προεδρία της Βοσνίας Ερζεγοβίνης και είναι πρόεδρος του Κόμματος της Δημοκρατικής Δράσης (SDA). Από τον Μάρτιο του 2018 ως τον Νοέμβριο του 2018 ήταν επικεφαλής του Προεδρείου της Βοσνίας και Ερζεγοβίνης.
Εκπαίδευση και Ιδιωτική Ζωή
.Ο Μπακίρ Ιζετμπέγκοβιτς γεννήθηκε στο Σαράγεβο στις 28 Ιουνίου 1956. Είναι ο γιος του πρώτου προέδρου της Βοσνίας και Ερζεγοβίνη ς, Αλίγια Ιζετμπέγκοβιτς. Η προγιαγιά του, ήταν Τουρκάλα από το Ουσκουντάρ της Τουρκία ς.
Παρακολούθησε το δημοτικό και το γυμνάσιο στο Σαράγεβο και αποφοίτησε από το Τμήμα Αρχιτεκτονικής του Πανεπιστημίου του Σαράγεβο, το 1981. Από το 1982 έως το 1992 εργαζόταν σαν σύμβουλος σε αρχιτεκτονικές εταιρείες.
Είναι παντρεμένος και έχει μία κόρη. Είναι Μουσουλμάνος στο θρήσκευμα και Σουνίτης στο δόγμα.
Πολιτική καριέρα
Ο Μπακίρ Ιζετμπέγκοβιτς μπήκε στην πολιτική το 2000 και αφού υπηρέτησε σε δύο τοπικές συνελεύσεις,  εξελέγη στο Κοινοβούλιο της Βοσνίας και Ερζεγοβίνης το 2006. Τον Μάιο του 2015, εξελέγη Πρόεδρος του Κόμματος Δημοκρατικής Δράσης. Ο Ιζετμπέγκοβιτς είναι μέλος του SDA από το 1990. Στις γενικές εκλογές του 2010, εξελέγη στην Προεδρία της Βοσνίας - Ερζεγοβίνης από τους Βόσνιους Μουσουλμάνους. Τον Οκτώβριο του 2014 επανεξελέγη στο αξίωμα. Τον Μάρτιο του 2016 ανέλαβε Πρόεδρος της Προεδρίας για οκτώ μήνες.
Πρώτη θητεία
Στις γενικές εκλογές του 2010, ο Ιζετμπέγκοβιτς κέρδισε τον Φαχρουντίντ Ράντοντσιτς και τον Χάρις Σιλάιντζιτς και εξελέγη αυτός στην Προεδρία.
Δεύτερη θητεία στην προεδρία
Στις γενικές εκλογές του 2014, ο Ιζετμπέγκοβιτς επανεξελέγη μπροστά από τον Φαχρουντίν Ράντοντσιτς και τον Εμίρ Σουλιάγκιτς.
Τρίτη θητεία στην προεδρία
Η 3η θητεία του ως προέδρου ολοκληρώθηκε στις 17 Νοεμβρίου 2016.
Τέταρτη θητεία
Στις 17 Μαρτίου 2018 ανέλαβε επικεφαλής του Προεδρείου.
Παραπομπές
Κατηγορία:Πρόεδροι της Βοσνίας και Ερζεγοβίνης
Πανελλήνιο Πρωτάθλημα Ενόργανης Γυμναστικής 1997
Το Πανελλήνιο Πρωτάθλημα Ενόργανης Γυμναστικής 1997 ήταν η 27η διοργάνωση του Πανελληνίου Πρωταθλήματος Ενόργανης Γυμναστικής και η πρώτη από την νεοϊδρυθείσα Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 10 έως και την Κυριακή 11 Μαΐου του 1997.
Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Π.Σ. Ορφέας Καλαμαριάς και στις γυναίκες ο Α.Γ.Ε.Μ.Σ. Σπάρτακος.
Κάτοχοι μεταλλίων
1995 | 1996 | 1997 | 1998 | 1999
Εξωτερικοί σύνδεσμοι
Κατηγορία:Πανελλήνιο Πρωτάθλημα Ενόργανης Γυμναστικής Κατηγορία:Γυμναστική το 1997 Κατηγορία:Διοργανώσεις ενόργανης γυμναστικής στη Θεσσαλονίκη
Γκάλαν των Πίκτων
Ο Γκάλαν των Πίκτων βασιλιάς των Πίκτων (510-522) ήταν διάδοχος του Ντρεστ Γκούρθινμοχ. Οι βασιλικοί κατάλογοι των Χρονικών των Πίκτων του δίνουν περίοδο βασιλείας 15 ετών ανάμεσα στον Ντρεστ Γκούρθινμοχ και στην συμβασιλεία του Ντρεστ Γ΄ των Πίκτων με τον Ντρεστ Δ΄ των Πίκτων.
Πηγές
Κατηγορία:Βασιλείς των Πίκτων
That '70s show
μικρογραφία
Το That '70s Show είναι αμερικανική κωμική τηλεοπτική σειρά που προβλήθηκε πρώτη φορά στις 23 Αυγούστου 1998 στο κανάλι Fox. Η σειρά συνολικά διέθετε 200 επεισόδια και τελείωσε στις 18 Μαίου 2006. Δημιουργοί του ήταν οι Μπόνι Τέρνερ, Τέρυ Τέρνερ και Μαρκ Μπραζίλ και σκηνοθέτης ήταν ο Ντέιβιντ Τρέινερ (ενώ το πιλοτικό επεισόδιο σκηνοθετήθηκε από τον Τέρυ Χιουζ). Σε πρωταγωνιστικό ρόλο οι Τόφερ Γκρέις, Μίλα Κούνις, Άστον Κούτσερ, Ντάνι Μάστερσον, Λόρα Πρέπον, Βίλμερ Βαλντεράμα και Λίζα Ρόμπιν Κέλλυ υποδύονται μία παρέα εφήβων που ζούν στο Ουισκόνσιν της Αμερικής κατά την περίοδο 1976-1979. Η σειρά έλαβε θετική κριτική, καθώς αποτέλεσε την δεύτερη πιο μακροχρόνια παραγωγή του Fox μετά από το "Married... With Children" και δέχθηκε υποψηφιότητες για πολλά βραβεία Emmy Awards. Το τραγούδι τίτλων που χρησιμοποιείται στην σειρά είναι το "In the Street" των Big Star, από την εκτέλεση του Τοντ Γκρίφιν στην πρώτη σεζον και των Cheap Trick στις υπόλοιπες.
Το 1999 έγινε remake της σειράς από το βρετανικό δίκτυο ITV με τον τίτλο "Days Like These", ενώ το 2023 στη πλατφόρμα του Netflix κυκλοφόρησε το sequel της σειράς που περιστρέφεται γύρω από τα παιδιά των πρωταγωνιστών με ονομασία That '90s Show.
Υπόθεση
Ο Έρικ Φόρμαν (Τόφερ Γκρέις) είναι ένας κλασσικός έφηβος μαθητής λυκείου που ζεί με τους γονείς του Ρεντ (Κέρντγουντ Σμίθ) και Κίττυ (Ντέμπρα Τζο Ραπ) και την μεγαλύτερη αδερφή του, Λόρι (Λίζα Ρόμπιν Κέλλυ). Μαζί με τους φίλους του, τον επαναστατικό Χάιντ (Ντάνι Μάστερσον), τον ελαφρόμυαλο Κέλσο (Άστον Κούτσερ), τον ντροπαλό Φεζ (Βίλμερ Βαλντεράμα), την ματαιόδοξη Τζάκι (Μίλα Κούνις) και την δυναμική κοπέλα του Ντόνα (Λόρα Πρέπον), η σειρά δείχνει τον Έρικ να περνάει ατελείωτες κωμικές, εφηβικές περιπέτειες που συνάδουν με την περίοδο των 70s στην Αμερική και σατηρίζουν γεγονότα της ποπ κουλτούρας της εποχής.
Επανάσταση των Σαμαρειτών (484 μ.Χ)
Η Επανάσταση των Σαμαρειτών του 484 είναι η εξέγερση της θρησκευτικής -φυλετικής μειονότητας της Παλαιστίνης κατά των Βυζαντινών αρχών.
Τα γεγονότα
Η εξέγερση των Σαμαρειτών εκδηλώθηκε επί βασιλέως Ζήνωνος (474-491). Η αιτία ή αφορμή μας είναι άγνωστες. Κατά τον ιστορικό Προκόπιο την Πεντηκοστή του 484 ένοπολοι Σαμαρείτες εισήλθαν στον καθεδρικό ναό της Νεάπολης. Στη διάρκεια της Θείας Λειτουργίας και με την παρουσία του επισκόπου Τερεβίνθιου. Οι εισβολείς εξύβρισαν τα εκκλησιαστικά μυστήρια, σκότωσαν πολλούς χριστιανούς. και υπέβαλαν σε βασανίστηρια τον Τερεβίνθιο, κόβοντάς του τα δάκτυλα. Ο ακρωτηριασμένος ιεράρχης πήγε στην βυζαντινή πρωτεύουσα και κατήγγειλε το περιστατικό. Ο Μαλάλας μας πληροφορεί πως οι Σαμαρείτες προέλαυσαν έως την Καισάρεια. Εκεί εκδίωξαν την τοπική φρουρά των Αρκαδιανών, έκαψαν τον μητροπολιτικό ναό του Αγίου Προκοπίου και το ναό του Αγίου Πρόβου. Επίσης δολοφόνησαν αρκετούς χριστιανούς πολίτες. Στο τέλος έστεψαν κάποιο Σαμαρείτη λήσταρχο ονόματι Ιουστασά ως βασιλέα, ο οποίος εόρτασε το γεγονός με αρματοδρομίες στον ιππόδρομο της πόλης.
Η αποκατάσταση της τάξης
Ο δούκας της Παλαιστίνης Ασκληπιάδης κατανίκησε σε μάχη τους επαναστάτες, συνέλαβε τον αρχηγό της εξέγερσης, τον αποκεφάλισε και έστειλε το κομμένο κεφάλι με το διάδημα στον αυτοκράτορα. Ο Ζήνων με τη σειρά του εξέδωσε νόμο μη στρατεύσεως στο εξής κανενός Σαμαρείτη. Δήμευσε τις περιουσίες των πιο πλούσιων Σαμαρειτών, θεωρώντας τους χορηγούς αυτής της εξέγερσης. Απαγόρευσε την είσοδό τους στο ιερό τους στο όρος Γαριζίν και μετέτρεψε το ναό τους σε ναό της Θεοτόκου. Περιτείχισε το ναό και εγκατέστησε εκεί φρουρά από δέκα στρατιώτες. Παράλληλα εγκατέστησε φρουρά στην γειτονική προς το όρος Γαριζίν πόλη της Νεάπολης, πρωτεύουσας της σαμαρειτικής μειονότητας της Παλαιστίνης.
Πηγές
Κατηγορία:Εξεγέρσεις στη Βυζαντινή Αυτοκρατορία Κατηγορία:5ος αιώνας
Αποπλαγιοποίηση του πλάγιου ουρανικού συμφώνου
Η αποπλαγιοποίηση του πλάγιου ουρανικού συμφώνου αποτελεί ένα από τα κύρια φαινόμενα φωνολογικής διαφοροποίησης των ρομανικών γλωσσών τόσο σε διαχρονικό όσο και συγχρονικό επίπεδο. Ως φαινόμενο αποτελείται από την αντικατάσταση του πλάγιου ουρανικού φωνήματος από το μεσοουρανικό προσεγγιστικό ή τριβόμενο. Παρότι εμφανίζεται σε γλώσσες όπως τα καταλανικά, τα πορτογαλικά και ρομανικές γλώσσες της Ιταλίας, είναι ιδιαίτερα γνωστό κυρίως ως φαινόμενο της ισπανικής, όπου παρουσιάζει πολυάριθμα αλλόφωνα που εκτείνονται στην εμπρόσθια και μέσα ουρανική περιοχή, τα πρώτα με τριβόμενη άρθρωση, χαρακτηριστικά της διαλέκτου του Ρίο ντε λα Πλάτα και τα δεύτερα με αρθρώσεις τόσο προσεγγιστικές όσο και προστριβόμενες.